Milovan Jakšić

Milovan Jakšić-Jakša (Kolašin, 19. septembar 1909 — Kairo, 25. decembar 1953) je bio golman fudbalske

reprezentacije kraljevine Jugoslavije.

Karijera
Najveći deo svoje karijere proveo je braneći za SK Soko, klub koji je 1931. godine promenio ime u BASK. Za svoj klub odigrao je oko 500 zvaničnih utakmica, sve do 1939. godine. U sezoni 1934/35. proveo je nekoliko meseci u Čehoslovačkoj gde je branio za Slaviju Prag. Kasnije je jedno vreme igrao i u Ljubljani.

Reprezentacija
Pored 17 utakmica za gradsku selekciju Beograda, čuvao je mrežu reprezentacije Jugoslavije na devet utakmica. Debitovao je 13. aprila 1930. u prijateljskom susretu protiv Bugarske (6-1) u Beogradu, a od nacionalnog tima se oprostio 2. septembra 1934. na prijateljskoj utakmici protiv Čehoslovačke (1-3) u Pragu. Učestvovao je na prvom Svetskom prvenstvu 1930. u Montevideu, gde je odlično branio na sve tri utakmice, a posebno se istakao u susretu protiv Brazila. U to vreme konkurencija među golmanima bila je vrlo velika: Spasić, Čulić, Demić, Glazer

Kraj karijere
U fudbalu je ostao kao član i dugogodišnji predsednik Saveza fudbalskih trenera Jugoslavije (1950-1953), kao i tehnički rukovodilac Crvene zvezde koju je i osnovao (1945) sa još nekolicinom istomišljenika, za vreme čijeg gostovanja u Kairu u Egiptu 1953. godine je preminuo od iznenadnog srčanog udara.

Zanimljivosti

 * U filmu i seriji ga igra Andrija Kuzmanović
 * Za vreme Svetskog Prvenstva 1930 tokom utakmice sa Brazilom dobio je nadimak "El Grande Milovan" 
 * Po legendi jedan trg u Montevideu je nosio njegovo ime
 * Nakon rata jedno vreme je držao knjižaru u Beogradu